Diari Oficial de la Generalitat Valenciana


Sumari del DOGV 4060, del 08-08-2001 (2001/7419)

Informació pública de l'alternativa tècnica de programa d'actuació integrada de la unitat d'execució 4 de sòl urbanitzable amb ordenació detallada residencial del Pla General d'Ordenació Urbana de Soneja.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7419


Organisme emissor
:   Ajuntament de Soneja

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 4 de sòl urbanitzable amb ordenació detallada residencial del Pla General d'Ordenació Urbana de Soneja. [2001/Q7419]
  
Mitjançant el Decret de l'Alcaldia, de data 28 de maig de 2001, s'ha acordat sotmetre a informació pública la documentació que consisteix en alternativa tècnica de programa d'actuació integrada per al desenvolupament de la unitat d'execució 4 de sòl urbanitzable amb ordenació detallada residencial del Pla General d'Ordenació Urbana de Soneja, presentada per la mercantil Hermanos Ventura, SL.
  
L'alternativa tècnica presentada comprén els documents següents: memòria del programa, resguard acreditatiu de la sol·licitud de cèdula d'urbanització i avantprojecte d'urbanització i l'àmbit d'actuació abraça una superfície de 16.735 metres quadrats.
  
En aplicació del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet l'alternativa tècnica de programa esmentada a informació pública pel termini de 20 dies hàbils, comptadors des de la publicació d'aquest anunci en el Diari Oficial de la Generalitat Valenciana.
  
Durant aquest termini es podrà consultar a l'Ajuntament de Soneja, en horari d'atenció al públic, les actuacions derivades de la documentació dipositada, així com presentar davant el mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, algú ha iniciat una segona exposició d'una altra en competència amb aquella, s'escaurà la pròrroga de terminis regulada en l'article 46.4 de la Llei 6/1994 indicada.
  
Així mateix, i de conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades que siguen desconegudes, de qui s'ignore el lloc de notificació o, intentada aquesta, no s'haja pogut practicar als efectes de remetre un avís amb el contingut d'aquest anunci als titulars de drets que figuren al Cadastre, segons el que estableix l'article 46.3 de la Llei 6/1994 esmentada.